recursal/SuperWikiNEXT-32B huggingface dataset:
**Vladimir Jerofejev** (1920 – 18. heinäkuuta 2011 Moskova, Venäjä) oli neuvostoliittolainen diplomaatti ja suurlähettiläs.

Jerofejev opiskeli Moskovan vieraiden kielten instituutin diplomaattilinjalla ja siirtyi valmistuttuaan Neuvostoliiton Tukholman-suurlähetystöön suurlähettiläs Aleksandra Kollontain avustajaksi. Sen jälkeen hän toimi Neuvostoliiton ulkoministeriössä ulkoministeri Vjatšeslav Molotovin avustajana sekä Josif Stalinin tulkkina ja kääntäjänä. Myöhemmin hän työskenteli lähetystöneuvoksena Pariisissa, suurlähettiläänä Senegalissa ja Unescon apulaispresidenttinä.

SALT-neuvotteluissa 1978 Wienissä hän oli Neuvostoliiton pääneuvottelija.

Jerofejev tunsi sekä ranskalaisen että neuvostoeliitin. Hänen poikansa Viktor Jerofejev nostatti skandaalin tekemällä sensuroimattoman Metropol-kirjallisuusalmanakan, minkä vuoksi isä Jerofejev menetti luvatun viran varaulkoministerinä. Poika olisi halunnut esittää vaaditun julkisen katumuksen, mutta isä kielsi: "Et tee sitä. Perheessämme on jo yksi poliittinen ruumis, ja se riittää."

Mihail Gorbatšovia kannattaneen Jerofejevin maine palautui perestroikan aikana. Vaikka hän piti järjestelmän hajoamista väistämättömänä, hän pahoitteli unelman oikeudenmukaisesta maailmasta sortumista.

Lähteet
-------

1. 1 2 3 4 5  Jukka Malinen, Neuvostodiplomaatti seurusteli piireissä, Helsingin Sanomat 31.7.2011 sivu B 6, Artikkelin verkkoversio[vanhentunut linkki]


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Latvia
* Tšekki

 |

 |
**Sierakowice** (kašubiksi *gmina Serakòjce*) on maalaiskunta (puol. *gmina wiejska*) Kartuzyn piirikunnassa Puolassa. Sen väkiluku oli vuoden 2019 lopussa 20 054. Kartuzyn piirikunnan asukkaista 15,3 prosenttia asuu Sierakowicen kunnassa ja sen pinta-alasta 16,3 prosenttia kuuluu Sierakowicen kuntaan.

Kylät Sierakowicen kunnassa ovat Bącka Huta, Borowy Las, Długi Kierz, Gowidlino, Kamienica Królewska, Kamienicki Młyn, Kujaty, Lemany, Leszczynki, Łyśniewo Sierakowickie, Mojusz, Mojuszewska Huta, Mrozy, Paczewo, Pałubice, Puzdrowo, Sierakowice, Sierakowska Huta, Skrzeszewo, Szklana, Szopa, Tuchlino sekä Załakowo. Sierakowicen kunnan alueen läpi kulkevat valtatiet 6 ja 20 sekä voivodikunnan tiet 211 ja 214. Se rajautuu Cewicen, Chmielnon, Czarna Dąbrówkan, Kartuzyn, Linian, Parchowon, Strężycan ja Sulęczynon kuntiin. Sierakowicen kunnan pinta-alasta noin 28 prosenttia on metsän peitossa.

Kunnan väestöpyramidi 2014.
Vuoden 2019 lopussa 49,4 prosenttia Sierakowicen asukkaista oli naispuolisia ja 50,6 prosenttia miespuolisia. Alle 18-vuotiaat muodostivat 29,1 prosenttia kunnan väestöstä, työikäiset 58,2 prosenttia ja eläkeikäiset 12,6 prosenttia väestön keski-iän ollessa 33,6 vuotta. Vuonna 2019 Sierakowicen kunnassa syntyi 368 lasta. Puolan vuoden 2011 väestönlaskennassa kunnan väestöstä 58,3 prosenttia puhui kašubin kieltä, ja kašubin kielellä onkin kunnassa virallisen avustavan kielen asema.

Lähteet
-------

1. ↑  Tadeusz Kobiela – wójt kadencji 2018–2023 w: gmina Sierakowice *PortalSamorządowy*. Viitattu 9.1.2021. (puolaksi)
2. 1 2 3 4 5 6 7  Gmina Sierakowice w liczbach *Polska w Liczbach*. Viitattu 9.1.2021. (puolaksi)
3. ↑  Uchwała nr 6 2010 – Nazwy miast, wsi gminnych i sołeckich *Skarbnica Kaszubska*. Viitattu 9.1.2021. (puolaksi)
4. ↑  Gmina Sierakowice *Portal Regionalny i Samorządowy REGIOset*. Viitattu 9.1.2021. (puolaksi)
5. ↑  Gminy, w których udział mniejszości narodowych, etnicznych lub społeczności posługującej się językiem kaszubskim wsród ogółu mieszkańców stanowił w 2011 roku co najmniej 10% Puolan sisäministeriö.  Arkistoitu 24.12.2016. Viitattu 9.1.2021. (puolaksi)
6. ↑  Urzędowy rejestr gmin, w których używany jest język pomocniczy (PDF) (puolaksi)

Aiheesta muualla
----------------

* Kuvia tai muita tiedostoja aiheesta **Sierakowice** Wikimedia Commonsissa

* Gmina Wiejska Sierakowice Gdańskin tilastokeskus. (puolaksi)
**Sosioniikka** (ven. соционика) on liettualaisen sosiologin Aušra Augustinavičiūtėn (1927–2005) kehittämä psykologinen teoria persoonallisuudesta sekä ihmisten välisestä yhteensopivuudesta. Sen mukaan kaikki ihmisten erilaisuus voidaan luokitella 16 eri tyyppiin.

Tarkemmin
---------

Sosioniikka on johdettu sanasta yhteiskunta (lat. *societas*), koska Augustinavičiūtė katsoi jokaisella persoonallisuustyypillä olevan oma tehtävänsä yhteiskunnassa. Sosioniikka ei luonut omaa psykologisten tyyppien järjestelmäänsä, vaan se perustuu Carl Jungin, Sigmund Freudin ja Antoni Kępińskin persoonallisuusteorioihin.

Osa sosionisteista katsoo psyykkisten ilmiöiden ilmenevän fyysisissä piirteissämme. Muun muassa frenologiassa tutkittiin vastaavia yhteyksiä, ja se sai osakseen raskasta kritiikkiä ja osoittautui käyttökelvottomaksi teoriaksi.

Katso myös
----------

* Myers–Briggs-tyyppi-indikaattori

Lähteet
-------

1. ↑  *Информационный психоанализ. Соционика как метапсихология.*. НПП Менатеп-Траст, 1994.  Teoksen nimi voidaan kääntää *Informationaalinen psykoanalyysi. Sosionistit metapsykologiana.* Kirja on saatavilla verkosta (venäjäksi)

Aiheesta muualla
----------------

* 
*
*Tämä artikkeli kertoo e-urheiluyhtiöstä. ESL Shipping on varustamo.*

**ESL**, alun perin **Electronic Sports League**, on e-urheiluturnauksien järjestämiseen erikoistunut yhtiö, joka järjestää turnauksia maailmanlaajuisesti. ESL on maailman suurin videopelitapahtumia järjestävä yhtiö ja vanhin yhä toiminnassa oleva elektronisen urheilun organisaatio. ESL:llä on 11 toimipistettä ympäri maailmaa, päämajan sijaitessa Kölnissä. Sen suoratoistopalvelu Twitchiin lähettämää videokuvaa katsotaan enemmän kuin yhdenkään toisen pelkästään kilpapelaamiseen erikoistuneen yhtiön, yhteensä 129,4 miljoonaa tuntia elokuun 2015 ja toukokuun 2016 välillä, joka on 23 prosenttia kaikesta kyseisellä aikavälillä Twitchissä katsotusta sisällöstä.

ESL järjesti vuonna 2016 turnauksia muun muassa peleistä *Battlefield 4*, *Counter-Strike: Global Offensive*, *Dota 2*, *Halo 5: Guardians*, *Hearthstone*, *Heroes of the Storm*, *Mortal Kombat X*, *Smite*, *StarCraft II: Legacy of the Void*, *World of Tanks* ja *Rainbow Six Siege*.

Lähteet
-------

1. ↑  Paresh, Dave: E-sports promoter ESL becomes world's biggest video-game events company *LA Times*.  23.5.2015.  Arkistoitu 19.6.2016. Viitattu 2.7.2016. (englanniksi)
2. ↑  Graham, Bryan: Anti-doping in e-sports: World's largest gaming organization will test for PEDs *The Guardian*.  24.7.2015. Guardian Media Group.  Arkistoitu 16.3.2016. Viitattu 2.7.2016. (englanniksi)
3. ↑  Wawro, Alex: Report: ESL is the top eSports tourney broadcaster on Twitch (that's not Riot) *Gamasutra*.  10.6.2016. UBM.  Arkistoitu 1.7.2016. Viitattu 2.7.2016. (englanniksi)
4. ↑  The ESL Gaming Network *ESL.com*. Viitattu 2.7.2016. (englanniksi)
Pekka Vanninen**Pekka Vanninen** (29. tammikuuta 1911 Sortavalan maalaiskunta – 13. helmikuuta 1970 Jämsä) oli suomalainen maastohiihtäjä.

Pekka Vanninen oli pitkien hiihtomatkojen erikoismies. Hänen ensimmäisissä SM-kisoissa 1936 hänen vauhtinsa katkesi kesken 50 kilometrin matkan, mutta myöhemmissä kisoissa hän osasi hyvin säännellä nopeuttaan. Vuonna 1938 hän osallistui viiteen 50 kilometrin kisaan 25 päivän aikana ja hiihti neljä kertaa maaliin saakka. Ainoa keskeytys tapahtui Lahden MM-kisoissa, jossa hän johti kilpailua vielä 32 kilometrin kohdalla 1,5 minuutin erolla seuraavaan mutta hiihti sen jälkeen harhaan. Seuraavana vuonna Zakopanen MM-kisoissa 1939 hän sijoittui neljänneksi.

Sodassa haavoittunut Vanninen palasi arvokisaladuille St. Moritzin olympiakisoissa 1948, jossa hän sijoittui 50 kilometrillä neljänneksi heti veljensä Benjam Vannisen jälkeen. Vielä Rumfordin MM-kisoissa 1950 Pekka Vanninen sijoittui 39-vuotiaana kuudenneksi. 

Salpausselän kisoissa Vanninen voitti 50 kilometrin kilpailun 1939 ja 1947 ja sai Salpausselkä-mitalin numero 15. Holmenkollenin kisoissa hän sijoittui toiseksi 1938. Suomen mestaruuden 50 kilometrillä Vanninen on voittanut kuusi kertaa eli useammin kuin kukaan muu. Vaasa-hiihdossa hän sijoittui neljänneksi 1948.

Vannisen perheessä oli kaikkiaan neljä hiihtokilpailuissa menestynyttä veljestä. Aki Vanninen (s. 1905) osallistui Pekka Vannisen ohella sotilaspartiohiihtoon Cortina d'Ampezzon MM-kisoissa 1941, mutta hän kaatui jyrkässä mäessä ja solisluu meni sijoiltaan. Eino Vanninen (s. 1917) ja veljesten serkku Väinö Vanninen ovat kilpailleet kansallisella tasolla.

Triviaa
-------

Vannisen haavoituttua sodassa lehdissä oli jo tietoa, että hän olisi kaatunut. Siitä hänelle jäi lempinimi Vannis-vainaa.

Saavutukset
-----------

* Olympiakisoissa neljäs St. Moritzissa 1948 (50 kilometrin hiihto)
* MM-kisoissa keskeytti Lahdessa 1938, neljäs Zakopanessa 1939, 15:s Cortina d'Ampezzossa 1941 ja kuudes Lake Placidissa 1950 (50 kilometrin hiihto)
* Holmenkollenin kisoissa toinen 1938 (50 kilometrin hiihto)
* Salpausselän kisoissa voitto 1939 ja 1947, toinen 1948 ja 1949 (50 kilometrin hiihto)
* SM-kultaa 1937–38, 1946, 1948–50 (50 kilometrin hiihto)
* Vaasa-hiihdossa neljäs 1948 ja 16:s 1952 (90 kilometrin hiihto)
* Oulun hiihdossa voitto 1950 (90 kilometrin hiihto)

Lähteet
-------

* Arponen, Antti O.; Hannus, Matti; Honkavaara, Aarne; Leinonen, Kimmo; Mäki-Kuutti, Tarmo; Raatikainen, Voitto; & Raevuori, Antero: *Talviurheilun tähdet*, s. 119–121. {{{Julkaisija}}}, 1986. ISBN 951-0-13095-8.

### Viitteet

1. ↑  Vesa-Matti Peltola: Yhtä ja toista Urheilukunniamme puolustajista, osa 1.  *Urheilutietäjän joulu*, 2001, s. 58.

Aiheesta muualla
----------------

* Kansakoulun ja suojeluskuntapiirin hiihdot mestrihiihtäjän valmentajina, Hakkapeliitta, 07.03.1939, nro 10, s. 22, Kansalliskirjaston digitaaliset aineistot
A – paine; B – merivesi; C – epä­puh­tau­det; D – puoliläpäisevä kalvo; E – juomavesi; F – jakelu.
**Käänteisosmoosi** (engl. *Reverse Osmosis*, *RO*) on prosessi, jossa paineen avulla pakotetaan liuotin (yleensä puhdas vesi) liikkumaan puoliläpäisevän kalvon läpi väkevämmästä liuoksesta laimeampaan päin eli osmoosiin nähden väärään suuntaan. Käänteisosmoosia on käytetty 1970-luvulta asti veden puhdistamiseen, suolattoman veden tekemiseen merivedestä sekä erityisen puhtaan veden valmistamiseen lääketieteen teollisuuden ja muihin tarpeisiin. 

Puhtaan veden erottamiseksi merivedestä tarvitaan paine, joka on suurempi kuin meriveden aiheuttama osmoottinen paine, joka on noin 29 bar. Käänteisosmoosilaitteistolla saadaan 95 % suoloista pois. Se riittää hyvin esimerkiksi veneilijöiden juomavesitarpeisiin.

Käänteisosmoosin avulla voidaan myös tehdä viinistä tai oluesta alkoholitonta. Prosessissa alkoholipitoinen neste laitetaan astiaan, jossa olevan puoliläpäisevän kalvon toisella puolella on vettä. Paineen avulla pakotetaan vesi ja alkoholi kulkemaan väärään suuntaan eli väkevämmästä laimeampaan. Tämän jälkeen vedestä tislataan alkoholi pois ja vesi palautetaan alkuperäiseen nesteen jäännökseen. Menetelmä säästää esimerkiksi viinin herkkiä aromeita ja makuaineita, koska viiniä ei tarvitse kuumentaa. Käänteisosmoosin avulla voidaan myös tehdä tiivisteitä tuoremehusta ilman mehun aromeita tuhoavaa kuumennusta.

Sotkamossa sijaitseva Talvivaaran kaivos on teollisessa mitassa käänteisosmoosia prosessivesiensä hallintaan käyttävä kemianteollisuuslaitos. Talvivaarassa sitä käytetään prosessivesien kierrätyksen tehostamiseen ja veden loppuneutralointiin.

Lähteet
-------

1. ↑  Vihersaari, Timo: Vesi - "Raakavedestä ultrapuhtaaseen" *Turun yliopisto*.  Arkistoitu 22.10.2007. Viitattu 23.7.2020.
2. ↑  Harju, Marja & Keränen, Riitta-Maija: Käänteisosmoosi *Kemian opettajat*.  Arkistoitu 26.8.2016. Viitattu 23.7.2020.
3. ↑  Pakarinen, Lasse: Moderni tekniikka tuottaa laadukkaita alkoholittomia.  *Etiketti*, 13.9.2018, nro 3, s. 44–45. Artikkelin verkkoversio. Viitattu 23.7.2020.
4. ↑  Täysmehun valmistus *Fruit Juice Matters Suomi*.  Arkistoitu 23.7.2020. Viitattu 23.7.2020.
5. 1 2  Lampinen, Elina & Marttila, Tero: *Terrafamen kaivoksen tarkkailu kuonna 2018 : Osa III: Vesipäästöjen tarkkailu*, s. 4, 15. Kuopio: Ramboll, 26.3.2019. Teoksen verkkoversio (viitattu 23.7.2020).  (Arkistoitu – Internet Archive)
6. ↑  Ylönen, Antti: Talvivaaran ongelma: 3,8 miljoonaa kuutiota liikaa vettä kaivosalueella *Aamulehti*.  16.1.2013.  Arkistoitu 20.1.2013. Viitattu 7.10.2013.

Aiheesta muualla
----------------

* Kuvia tai muita tiedostoja aiheesta **Käänteisosmoosi** Wikimedia Commonsissa

* Rönty, Heikki: Talvivaara hankkii itse uuden vesienpuhdistuskapasiteetin *Yle Uutiset*.  19.8.2014. Viitattu 23.7.2020.
* Kukkonen, Aino: Käänteisosmoosilla puhdasta vettä *Mediaplant – Piha ja mökki*.  15.6.2017.  Arkistoitu 23.7.2020. Viitattu 23.7.2020.
* Juomavettä merestä *Suomela.fi/*.  Arkistoitu 23.7.2020. Viitattu 23.7.2020.
Veniamin Tšistaljov.
**Veniamin Timofejevitš Tšistaljov** (ven. Вениамин Тимофеевич Чисталёв), kirjailijanimeltään **T’ima Veń** (komiksi Тима Вень; 20. lokakuuta 1890 – 13. lokakuuta 1939) oli komilainen kirjailija.

Veniamin Tšistaljov syntyi talonpojan perheeseen nykyisen Komin tasavallan Ust-Kulomin piirin Pomozdinon kylässä. Koulunkäynnin jälkeen hän työskenteli opettajana Požegin ja Pomozdinon kylissä. Hän osallistui ensimmäiseen maailmansotaan Venäjän armeijan riveissä sekä sen jälkeen Venäjän kansalaissotaan. Vuodesta 1918 lähtien Tšistaljov toimi 15 vuoden ajan opettajana kotikylänsä koulussa. Hän oli Neuvostoliiton kirjailijaliiton jäsen vuodesta 1934.

1920–1930-luvuilla Tšistaljov kirjoitti kominkielisiä lyyrisiä runoja, ajankohtaisia runoelmia sekä näytelmät *Izkar* ja *Nyv śetöm* ("Tytön miehelle anto"). Kansalaissodan aikaa hän kuvaa kertomuksissa *Šog asyv* ("Apea aamu") ja *Tšyg voö* ("Nälkävuonna"). Tšistaljovin vuonna 1929 ilmestynyttä kertomusta *Tripan Vaś* pidetään komikirjallisuuden ensimmäisenä psykologisena proosateoksena.

Vuonna 1937 Tšistaljov vangittiin ja hän kuoli Syktyvkarin vankilassa. Hänen maineensa puhdistettiin vuonna 1956.

Aiheesta muualla
----------------

* Veniamin Tšistaljovin lyhyt elämäkerta ja katkelmia tuotannosta (Arkistoitu – Internet Archive) (venäjäksi), (komiksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |
**FC Groningen** on jalkapalloseura Groningenistä, Alankomaista. Se pelaa maan korkeimmalla sarjatasolla Eredivisiessä.

Seura perustettiin 16. kesäkuuta vuonna 1971 *Groninger Voetbal en Atletiek Vereniging* -urheilujärjestöstä. Joukkue pelasi kolme vuotta maan huipputasolla ennen putoamistaan 2. divisioonaan. Joukkue nousi takaisin huipulle Ronald ja Erwin Koemanin sekä hyökkääjä Jan van Dijkin aikakaudella ja kaudella 1982–1983 se pääsi myös euro-otteluihin. Toistaiseksi joukkueen paras tulos Eredivisiestä on kaudelta 1990–1991, jolloin se oli loppupisteissä kolmas. Kaudella 2014–2015 Groningen otti seurahistorian ensimmäisen mestaruuden, kun se kaatoi FC Zwollen Alankomaiden cupin finaalissa 2-0. 

Joukkueen värit ovat vihreä ja valkoinen. Se pelaa kotiottelunsa uudella, 22 000 -paikkaisella Euroborg-stadionilla. Joukkue pelasi 72 vuotta vanhalla 13 000 -paikkaisella Oosterpark-stadionilla, viimeisimmän ottelunsa joulukuussa 2005. Kaudella 2004/05 joukkueen kotiotteluiden katsojakeskiarvo oli 12 000 henkeä.

Saavutukset
-----------

* Alankomaiden cup: 2015

Tunnettuja pelaajia
-------------------

* Jan van Dijk
* Milko Djurovski
* Ron Jans
* Johan de Kock
* Erwin Koeman
* Ronald Koeman
* Wim Koevermans
* Johan Neeskens
* Michael Reiziger
* Adri van Tiggelen
* John de Wolf
* Arjen Robben
* Fandi Ahmad

Entisiä valmentajia
-------------------

* Alankomaat Ernest Faber
* Alankomaat Pieter Huistra
* Alankomaat Ron Jans
* Alankomaat Dwight Lodeweges
* Alankomaat Robert Maaskant
* Alankomaat Pim Verbeek
* Alankomaat Hans Westerhof

Lähteet
-------

1. ↑  Groningen win KNVB Cup for first time after beating PEC Zwolle
2. ↑  Faber volgend seizoen trainer van FC Groningen

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **FC Groningen**.
* Virallinen sivu
* Kannattajien sivu
* Tilastoja
| "Venom"Cristal Snow |
| --- |
| Singlen "Venom" kansikuva |
| Singlen tiedot |
|  Albumilta | *God You Made Me Wicked* |
|  Tuottaja(t) | Heikki LiimatainenJukka Kosunen |
|  Tyylilaji | elektropopelektropop |
|  Kesto | 03.12 Radio edit (albumiversio) |
|  Levy-yhtiö | HMC, Warner Music Finland |
| Cristal Snow’n muut singlet |
| "Surrender"2010 | "Venom"2011 | "*TBA*" |

**Venom** on Cristal Snow’n kappale albumilta *God You Made Me Wicked*. Sen on kirjoittanut Snow yhdessä Heikki Liimataisen ja Jukka Kosusen kanssa, jotka ovat myös tuottaneet sen.

"Venom" on *God You Made Me Wickedin* rauhallisin kappale. Kappaleessa Snow laulaa toisesta ihmisestä, jonka rakkaus on kuin myrkkyä ja on hyvin addiktoiva hänelle.

Julkaisu
--------

*Venom* on julkaistu aikaisemmin albumiversion ohella myös orkesteriversiona digitaalisella God You Made Me Wicked -albumilla. *Venom* oli alun perin suunniteltu toiseksi singlelohkaisuksi albumilta, mutta julkaisuun päätyikin *Killing Me*. "Venomia" ei julkaistu singlenä, vaan vain internet-materiaalina videon kera.

Musiikkivideo
-------------

Kappaleen musiikkivideo oli alun perin tarkoitus kuvata 26. joulukuuta 2010, mutta kuvauspäivää siirrettiin kameraongelmien vuoksi.
Heinäkuussa 2012 Snow ilmoitti kuvanneensa Venomille musiikkivideon, joka lopulta julkaistiin elokuun 2012 lopulla

Lähteet
-------

* Cristal Snow (Arkistoitu – Internet Archive)
* Cristal Snow Facebook

### Viitteet

1. ↑   (Arkistoitu – Internet Archive)
2. ↑
3. ↑

Aiheesta muualla
----------------

* Venom Spotifyssa
* Musiikkivideo
**Larbi Ben Barek**  (16. kesäkuuta 1917 – 16. syyskuuta 1992 Casablanca) oli marokkolainen jalkapalloilija. Hänen lempinimensä oli "Musta helmi". Jalkapallohistoria on tuntenut useampiakin "mustia helmiä", kuten esimerkiksi Pelén ja Eusébion, mutta Ben Barek oli tiettävästi ensimmäinen.

Ura
---

Ben Barek aloitti uransa kotimaansa Marokon jalkapalloliigassa, jossa hän myös voitti yhden mestaruuden, mutta siirtyi jo 20-vuotiaana vuonna 1938 silloisen emämaan Ranskan pääsarjaan. Hänen ensimmäinen joukkueensa Ranskassa oli Olympique de Marseille, jossa hän pelasi vielä toisen kerran uransa loppuvaiheessa 1950-luvulla. 

Varsinaiseen tähteyteen Ben Barek nousi kuitenkin Espanjan pääsarjan Atlético Madridissa, jonka riveihin hän liittyi vuonna 1948. Jo 31 vuoden ikään ehtineen suhteellisen tuntemattoman pelaajan palkkaamista pidettiin tuolloin riskinä, joka kuitenkin lopulta kannatti. Ben Barekista tuli tärkeä osa mestarivalmentaja Helenio Herreran joukkueessa, joka voitti Espanjan mestaruuden kahdesti peräkkäin vuosina 1950 ja 1951. Jälkimmäisen mestaruuskauden kohokohtia oli marraskuussa 1950 pelattu Madridin paikallisottelu, jossa Real Madrid kärsi 3–6 tappion uudella kotistadionillaan Ben Barekin tehdessä kaksi täysosumaa. Voitto oli hieno osoitus Ben Barekin ja Atléticon kahden muun hyökkääjätähden, Adrián Escuderon ja ruotsalaisen Henry "Garvis" Carlssonin, saumattomasta yhteispelistä. Kaikkiaan Ben Barek pelasi Atléticossa 114 liigaottelua, joissa hän teki 58 maalia. Peliura Atléticossa päättyi vuonna 1954, jonka jälkeen hän pelasi vielä yhden kauden Ranskassa. Ben Barekin lähdön myötä päättyi myös yksi aikakausi Atléticon historiassa. Siihen saakka seura oli kilpaillut kaikkien aikojen menestyneimmän espanjalaisseuran tittelistä Real Madridin ja Barcelonan kanssa. Vuoden 1951 jälkeen Atlético voitti Espanjan mestaruuden seuraavan kerran vasta vuonna 1966, ja huonon liigamenestyksen vuosina kilpailijoiden etumatka pääsi kasvamaan liian suureksi. Vaikka seuran parhaat vuodet olivatkin vasta edessä, oli mahdollisuus nousta maan ykkösseuraksi menetetty.

### Maajoukkue

Maajoukkuetasolla Ben Barek edusti Marokon silloista siirtomaaisäntää Ranskaa. Vuosien 1938 ja 1954 välillä hän pelasi kaikkiaan 17 A-maaottelua ja teki niissä kolme maalia.

### Valmentajana

Peliuransa jälkeen Ben Barek ryhtyi valmentajaksi ja toimi 1950-luvun lopulla myös Marokon jalkapallomaajoukkueen käskyttäjänä. Ben Barek kuoli kotikaupungissaan Casablancassa vuonna 1992. Kansainvälinen jalkapalloliitto FIFA myönsi hänelle postuumisti vuonna 1999 kultaisen ansiomitalin, joka on korkein liiton jakama palkinto.

Pelaajaura seurajoukkueissa
---------------------------

* Idéal Club Casablanca (Marokko) 1934–1935
* U.S. Marocaine (Marokko) 1935–1938
* Olympique de Marseille (Ranska) 1938–1939
* U.S. Marocaine (Marokko) 1939–1945
* Stade Français (Ranska) 1945–1948
* Atlético de Madrid (Espanja) 1948–1954
* Olympique de Marseille (Ranska) 1954–1955
**Derde Divisie** on Alankomaiden jalkapallon neljänneksi korkein sarjataso. 

Topklasse perustettiin vuonna 2010 toiseksi korkeimman sarjatason Eerste Divisien ja silloisen kolmanneksi korkeimman sarjatason Hoofdklassen väliin. Topklassen perustamisen taustalla oli se, että kaksi Hollannin ylintä sarjatasoa olivat ammattilaissarjoja ja kolmas sarjataso Hoofdklasse oli amatöörisarja. Ammattilaissarjasta ei voinut pudota amatöörisarjaan ilman että ammattilaisseura luopui ammattilaislisenssistään. Vastaavasti amatööriseura ei voinut nousta ammattilaissarjaan ilman tiukkojen kriteerien täyttämistä. Topklasse aloitettiin kaudella 2010-2011, josta lähtien joukkueet ovat voineet pudota ja nousta toiseksi ja kolmanneksi korkeimman sarjatason välillä, mikä ei aikaisemmin ollut mahdollista.

Vuonna 2016 nimi vaihtui muotoon Derde Divisie.

Joukkueet kaudella 2021-2022
----------------------------

### Lauantailiiga

* ACV, Assen
* ASWH, Hendrik-Ido-Ambacht
* BVV Barendrecht
* DOVO, Veenendaal
* DVS '33, Ermelo
* Excelsior '31, Rijssen
* GVVV, Veenendaal
* Harkemase Boys
* HSV Hoek
* FC Rijnvogels, Katwijk
* Sportlust '46, Woerden
* VV Staphorst
* Sparta Nijkerk
* SteDoCo, Hoornaar
* Ter Leede, Sassenheim
* SV Urk
* RKAV Volendam
* VVOG, Harderwijk

Sunnuntailiiga
--------------

* ADO '20, Heemskerk
* VV Baronie, Breda
* Blauw Geel '38, Veghel
* DEM, Beverwijk
* VV Dongen
* VV Gemert
* Groene Ster, Heerlerheide
* USV Hercules, Utrecht
* HSC '21, Haaksbergen
* JOS Watergraafsmeer, Amsterdam
* OJC Rosmalen
* OSS '20
* Quick (H), Den Haag
* TOGB, Berkel en Rodenrijs
* VV UNA, Veldhoven
* UDI '19, Uden
* Unitas, Gorinchem
* VVSB, Noordwijkerhout

Lähteet
-------

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Derde Divisie 

* KNVB: twee topklassen in amateurvoetbal 15.11.2018 (hollanniksi)
Pavlovin talo vuonna 2013.
**Pavlovin talo** (ven. Дом Па́влова) on Volgogradissa lähellä Volgan länsirantaa sijaitseva rakennus, jota saksalaiset piirittivät 60 päivää Stalingradin taistelun aikana syksyllä 1942, kunnes joutuivat vetäytymään. Talo jälleenrakennettiin sodan jälkeen, ja se on edelleen asuinkäytössä. Talon itäpäädyssä on taistelun jälkeen kerätyistä tiilistä rakennettu muistomerkki.

Stalingradin taistelussa Pavlovin talon sijainti Volgan rannalla oli strategisesti merkittävä. Talolta oli hyvä näkyvyys kolmeen ilmansuuntaan. Puolustuksen johtoon määrättiin kersantti Jakov Pavlov 13. kaartin kivääridivisioonasta. Stalinin päiväkäskyn n:o 227:n hengessä, joka kielsi komentajilta perääntymisen ilman erillistä käskyä tai raskasta syytä, Pavlov linnoitti talon, ja hänet määrättiin pitämään se viimeiseen mieheen. Saksalaiset hyökkäsivät taloa vastaan useita kertoja päivässä, mutta joka kerralla heidät pysäytettiin. Tehokkaaksi pysäyttäjäksi osoittautui erityisesti katolta ammuttu panssarintorjuntatuli.

Taistelun aikana talon kellarissa asui myös siviilejä. Hengissä selviytyneet siviilit ja sotilaat pääsivät turvaan 25. marraskuuta, kun puna-armeijan vastahyökkäys eteni talolle. Kenraali Tšuikov jopa vitsaili, että saksalaiset menettivät Pavlovin talolla enemmän miehiä kuin Pariisin valtauksessa vuonna 1940.

Vuonna 2009 esitetyn venäläisen tv-dokumentin mukaan Pavlovin talon puolustusta johti luutnantti Ivan Afanasjev, ja Pavlov toimi hänen alaisuudessaan. Viimeinen talon puolustukseen osallistunut puna-armeijan veteraani kuoli maaliskuussa 2015.

Pavlovin talo populaarikulttuurissa
-----------------------------------

* Call of Duty -videopelissä on osio, jossa pelataan kersantti Pavlov -nimisellä hahmolla Stalingradin taistelussa ja puolustetaan siellä olevaa rakennusta.
* World of Tanks -pelin Stalingrad-kartalla on Pavlovin talon näköinen rakennus samassa kohtaa kuin oikeallakin Stalingradin/Volgogradin kartalla.

Lähteet
-------

1. ↑  Bull, Stephen: *World War II Street-Fighting Tactics*. Osprey Publishing, 2012. ISBN 978-1-78200-8460. (englanniksi)
2. ↑  Легендарный редут *Vremya.tv*. Viitattu 12.5.2016. (venäjäksi)
3. ↑  Ушел из жизни последний защитник дома Павлова в Сталинграде Камолжон Тургунов *Komsomolskaja Pravda*.  17.3.2015. Viitattu 12.5.2016. (venäjäksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pavlovin talo**.
* Googlen katunäkymäkuva Pavlovin talosta
**Päistikka** on vuonna 2014 perustettu nelihenkinen lastenmusiikkiin suuntautunut yhtye.  Teatteri- ja musiikkialan ammattilaisen muodostama kokoonpano on julkaissut kaksi studio-albumia: Päistikka (2015) sekä Lähtölaskenta (2020). Lisäksi yhtye on julkaissut useita single-julkaisuja musiikkivideoiden kera.

Päistikan musiikki on bändin itse säveltämää ja sanoittamaa, ja aiheet ovat koko perheelle sopivia. Yhtye panostaa musiikillisen ilonpidon lisäksi myös esiintymishetkiin, ja tuo lavalle interaktiivisuutta sekä tarinallisuutta. 

Päistikka keikkailee tällä hetkellä neljän hengen bändinä, duona sekä soolona.

Musiikin lisäksi Päistikka luo erilaisia monitaiteellisia konsertti- ja taidekokonaisuuksia sekä mm. lasten kuunnelmasarjoja (mm. Päistikka ja metsän olennot, Yle Areena 2021).

Diskografia
-----------

* Päistikka (2015, Rapu Records)
* Lähtölaskenta (2020, Rapu Records)

Lähteet
-------

1. ↑  Päistikka – Lastenmusiikkiorkesteri *paistikka.fi*. Viitattu 28.2.2023.
2. ↑  Päistikka ja metsän olennot | Yle Areena – podcastit *areena.yle.fi*. Viitattu 28.2.2023.
3. ↑  Päistikka *Levykauppa X*. Viitattu 21.1.2024.
**David Ospina Ramírez** (s. 31. elokuuta 1988 Medellín, Kolumbia) on kolumbialainen jalkapallomaalivahti. Hän edustaa italialaisseura Napolia, jonne hän siirtyi englantilaisesta Arsenalista vuonna 2018 ensin lainalle ja kesästä 2019 alkaen kokonaan Napolin omistukseen.

Seurajoukkueura
---------------

Ospina on Atlético Nacionalin kasvatti, jonka edustusjoukkueeseen hän nousi 17-vuotiaana. Ospina pelasi joukkueessa kolme kautta, joiden aikana hän voitti kaksi pääsarjamestaruutta. Vuonna 2008 hän siirtyi kahdella miljoonalla eurolla ranskalaisseura Niceen ja edelleen vuonna 2014 Arsenaliin.

Maajoukkueura
-------------

Ospina on pelannut Kolumbian maajoukkueessa 104 maaottelua. Ensimmäisen maaottelunsa hän pelasi helmikuussa 2007 Uruguayta vastaan. Hän pelasi MM-kilpailuissa 2014 ja 2018 sekä Copa Américassa 2015, 2016, 2019 ja 2021.

Lähteet
-------

1. ↑  David Ospina Transfermarkt-sivustolla (englanniksi)
2. ↑  Mamrud, Roberto: David Ospina - Century of International Appearances  22.12.2021. RSSSF. Viitattu 24.12.2021. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **David Ospina**.
* David Ospinan tilastot National Football Teams -sivustolla (englanniksi)

  

Napoli – Serie A
1 Meret |
3 Natan |
4 Demme |
5 Jesus |
6 Mário Rui |
7 Elmas |
9 Osimhen |
13 Rrahmani |
14 Contini |
16 Idasiak |
17 Olivera |
18 Simeone |
20 Zieliński |
21 Politano |
22 Di Lorenzo |
23 Zerbin |
24 Cajuste |
29 Lindstrøm |
55 Østigård |
59 Zanoli |
68 Lobotka |
70 Gaetano |
77 Kvaratskhelia |
81 Raspadori |
95 Gollini |
99 Zambo Anguissa |
Valmentaja Garcia

Kolumbian joukkue – Jalkapallon MM-kilpailut 2014
1 Ospina |
2 Zapata |
3 Yepes |
4 Arias |
5 Carbonero |
6 Sánchez |
7 Armero |
8 Aguilar |
9 Gutiérrez |
10 James |
11 Cuadrado |
12 Vargas |
13 Guarín |
14 Ibarbo |
15 Mejía |
16 Balanta |
17 Bacca |
18 Zúñiga |
19 Ramos |
20 Quintero |
21 Martínez |
22 Mondragón |
23 Valdés |
Valmentaja Pekerman

Kolumbian joukkue – Copa América 2015
1 Ospina |
2 Zapata |
3 Franco |
4 Arias |
5 Andrade |
6 Sánchez |
7 Armero |
8 Cardona |
9 Falcao |
10 James |
11 Cuadrado |
12 Vargas |
13 Valdés |
14 Ibarbo |
15 Mejía |
16 Valencia |
17 Bacca |
18 Zúñiga |
19 Gutiérrez |
20 Muriel |
21 Martínez |
22 Bonilla |
23 Murillo |
Valmentaja Pekerman

Kolumbian joukkue – Jalkapallon MM-kilpailut 2018
1 Ospina |
2 Zapata |
3 Murillo |
4 Arias |
5 Barrios |
6 C. Sánchez |
7 Bacca |
8 Aguilar |
9 Falcao |
10 Rodríguez |
11 Ju. Cuadrado |
12 Vargas |
13 Mina |
14 Muriel |
15 Uribe |
16 Lerma |
17 Mojica |
18 Díaz |
19 Borja |
20 Quintero |
21 Izquierdo |
22 Jo. Cuadrado |
23 D. Sánchez |
Valmentaja Pékerman
**Radio Musa** on tamperelainen radiokanava. Kanava soittaa pääosin iskelmä- ja tanssimusiikkia aikuisikäisille. Sen taajuus on Tampereella 100,5 MHz, ja lisäksi kanavaa voi kuunnella myös Internetissä. 

Ensimmäinen Radio Musa toimi Tampereella vuosina 1989–1991.

Uusi Radio Musa sai radiotoimiluvan syksyllä 2013 ja aloitti vakituisen toimintansa maaliskuussa 2014.
Kanava sai vakituisen toimiluvan vuosille 2014–2019. Siihen mennessä kanava oli toiminut määräaikaisilla toimiluvilla. Radio Musalla oli myös kolmen kuukauden tilapäinen toimilupa Helsingissä taajuudella 89,7 MHz syyskuusta marraskuuhun vuonna 2014.

Radio Musan ohjelmia ovat muun muassa Päivän artisti, Tätä Suomi tanssii, Radiot Top 20 ja Rakentajaradio. Kanava lähettää STT:n radiouutisia arkisin kello 6-22 ja viikonloppuisin 8-22. Kanavalta tulee myös viihdeuutisia pitkin päivää. Kanavan omistaa Pentti Teräväinen, joka on tuttu Discopress yrityksestä.

Musan laajaa ohjelmistoa juontavat ainakin studioisäntä Pentti Teräväinen, Teuvo Laine, Arto Grönroos, Aulikki Järvinen-Nummi, Dani Branthin, Aila-Inkeri Salama, Pekka Santonen ja Martti Kuurila.

Lähteet
-------

1. 1 2
2. ↑  toimitus: Vihdoinkin vakinainen toimilupa: Radio Musa kuuluu vuoteen 2019 *Tamperelainen*.  Arkistoitu 17.6.2016. Viitattu 30.12.2016.
3. ↑  Lauri Nieminen: Radio Musa laajentaa Helsinkiin - Mediamonitori *www.mediamonitori.fi*. Viitattu 30.12.2016.
4. ↑  Radio Musan ohjelmatiedot Facebookissa *www.facebook.com*. Viitattu 20.8.2017.

Aiheesta muualla
----------------

*
**Aaltoluku** tarkoittaa aaltoliikkeiden fysiikassa aaltovektorin itseisarvoa. Spektroskopiassa määritellään samanniminen suure, joka tarkoittaa aallonpituuden käänteisarvoa. 

Aaltoliikkeiden fysiikassa käytetyssä merkityksessä aaltoluku määritellään suureena {\displaystyle k=|{\boldsymbol {k}}|=2\pi /\lambda }. Se ilmaisee aallon vaiheen muutoksen pituusyksikköä kohti. Näin määritellyn aaltoluvun SI järjestelmän mukainen mittayksikkö on radiaania metrillä (rad/m).

Spektroskopiassa käytetyssä merkityksessä aaltoluku määritellään tyhjiössä kulkevalle aallolle kaavalla {\displaystyle {\tilde {\nu }}=1/\lambda }, missä {\displaystyle {\tilde {\nu }}} on spektroskooppisen aaltoluvun tunnus. (Jos aalto etenee väliaineessa, suureelle käytetään tavallisesti tunnusta {\displaystyle \sigma }.) Spektroskooppisen aaltoluvun SI järjestelmän mukainen yksikkö on  m−1, mutta yleisesti käytetään sen sijaan yksikköä cm−1, joka perusyksiköissä esitettynä vastaa arvoa 100 m−1.

Kun aallon kulmataajuus on ω, niin aaltoliikkeen vaihenopeus on ω/k ja ryhmänopeus on dω/dk. Edellinen kuvaa aallon nollakohdan liikkumisnopeutta ja jälkimmäinen energian tai signaalin siirtymisnopeutta. Jos aaltoliikkeessä ei ole dispersiota, niin nämä ovat yhtä suuria. Vaihenopeudella ei ole ylärajaa mutta ryhmänopeudelle suhteellisuusteoria asettaa ylärajaksi valon nopeuden tyhjössä. Häviöllisessä väliaineessa etenevän tai muuten vaimenevan aallon aaltoluku on kompleksinen suure.

Sähkömagneettinen säteily koostuu fotoneista ja sen energiaa määrittää yhtä hyvin aaltoluku, aallonpituus tai taajuus. Spektroskooppiselle aaltoluvulle voidaan siksi kirjoittaa seuraavat yhtä pitävät lausekkeet:

{\displaystyle {\tilde {\nu }}={\frac {1}{\lambda }}={\frac {\nu }{c}}={\frac {E}{hc}},}
missä λ on fotonin aallonpituus tyhjiössä, *ν* fotonin taajuus, *c* valonnopeus, *E* fotonin energia ja *h* Planckin vakio. Fotonin aaltoluku ja taajuus ovat siis suoraan verrannollisia fotonin energiaan. 

Infrapunasäteilyn aaltolukualue on noin 10–10 000 cm−1 ja infrapunaspektroskopiassa spektrit piirretään useimmiten aaltolukuyksiköissä. Esimerkiksi karbonyyliryhmä >C=O absorboi yleensä voimakkaasti säteilyä, jonka aaltoluku on 1 700 cm−1:n lähettyvillä. Vastaava taajuus on noin 5,1 · 1013 Hz.

Muuntotaulukko (luvut likiarvoja)|  | cm−1 | kJ/mol | eV |
| --- | --- | --- | --- |
| 1 cm−1 | 1 | 0,01196 | 0,0001240 |
| 1 kJ/mol | 83,59 | 1 | 0,01036 |
| 1 eV | 8066 | 96,49 | 1 |

Jos tiedetään fotonin energia, fotonin aaltoluku voidaan selvittää edellä esitetyn yhtälön avulla. Oheisen taulukon mukaan esimerkiksi 1 elektronivoltin verran energiaa sisältävän fotonin aaltoluku on noin 8 066 cm−1. Joskus sanotaan epätäsmällisesti, että "energia on 100 aaltolukua", kun tarkoitetaan, että "energia vastaa aaltolukua 100 senttimetriä miinus yhteen".

Vetyatomin spektriviivat kertova yhtälö ilmoitetaan usein aaltoluvuissa:

{\displaystyle {\tilde {\nu }}=R\_{\mathrm {H} }\left({1 \over {n\_{1}^{2}}}-{1 \over {n\_{2}^{2}}}\right),}
missä *R*H =109 677 cm−1 on vetyatomin Rydbergin vakio ja *n*1 ja *n*2 ovat kvanttilukuja (*n*2 > *n*1).

Aiheesta muualla
----------------

* IUPAC:n määritelmä aaltoluvusta (englanniksi)
**Augustine Washington** (1694 Westmoreland, Virginia – 12. huhtikuuta 1743 Ferry Farm, Virginia) oli virginialainen viljelijä ja Yhdysvaltain ensimmäisen presidentin George Washingtonin isä.

Perhe
-----

Augustine Washington syntyi Westmorelandissa Virginiassa vuonna 1694. Hänen vanhempansa olivat Mildred Warner Washington Gale ja Lawrence Washington, joista jälkimmäinen toimi sotilaskomentajana. Washingtonin isoisä John Washington oli tullut Englannista Yhdysvaltoihin vuonna 1656.

Elämä
-----

### Nuoruus & ensimmäinen avioliitto

Vuonna 1698, Augustine Washingtonin ollessa 4-vuotias, hänen isänsä kuoli. Augustine peri tältä noin neljän neliökilometrin kokoisen tilan Westmorelandista. 

Vuonna 1715 Washington meni naimisiin orvoksi jääneen Jane Butlerin kanssa. Washington ja Butler asettuivat asumaan Washingtonin perimälle tilalle. Washington osti hiljalleen uusia alueita tilansa viereltä ja vuonna 1726 hän rakensi yhdessä Butlerin kanssa uuden talon. 

Washington kasvatti tilallaan tupakkaa käyttäen hyödyksi orjatyövoimaa. Maanviljelyn lisäksi Washington oli myös aktiivinen Anglikaanisessa kirkossa ja paikallisessa politiikassa. Washington toimikin useasti piirikunnan sheriffinä.

Washington sai yhdessä Jane Butlerin kanssa neljä lasta, joista kuitenkin vain kaksi, Lawrence ja Augustine, jr. selvisivät hengissä aikuiskään asti. Butler kuitenkin kuoli yllättäen vuonna 1729.

#### Lapset

* Butler Washington (s. 1716)
* Lawrence Washington (1718-1752)
* Augustine Washington II (1720-1762)
* Jane Washington (1722-1735)

### Toinen avioliitto

Vuonna 1731 Washington päätti mennä naimisiin 23-vuotiaan Mary Ballin kanssa. He saivat yhteensä kuusi lasta, joista viimeinen (Mildred Washington) kuitenkin kuoli jo vuoden ikäisenä. 

#### Lapset

* George Washington (1732-1799)
* Elizabeth Washington (1733-1797)
* Samuel Washington (1734-1781)
* John Augustine Washington (1736-1787)
* Charles Washington (1738-1799)
* Mildred Washington (1739-1740)

Washingtonin suku

|  |  |
| --- | --- |
| 1. sukupolvi | Lawrence Washington (1602) |
| 2. sukupolvi | John Washington |
| 3. sukupolvi | Lawrence Washington (1659) |
| 4. sukupolvi | Augustine Washington |
| 5. sukupolvi | Lawrence Washington (1718) - Augustine Washington, Jr. - George Washington - Betty Washington Lewis - Samuel Washington - John Augustine Washington - Charles Washington |
| 6. sukupolvi | William Washington - Thornton Washington - Bushrod Washington |
| 7. sukupolvi | George Corbin Washington |
| 8. sukupolvi | Lewis Washington |



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |
|  |
| Muut | 
* SNAC

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Philips Wouwerman
**Philips Wouwerman** (1619–1668]) oli hollantilainen taidemaalari. Hän sai ensimmäisen taiteellisen opetuksen isältään Paulus Joosten Wouwermanilta sekä sittemmin Pieter Verbeecqiltä ja pääsi 1640 syntymäkaupunkinsa Haarlemin Lukas-killan mestariksi. Vuosina 1638–1639 hän oleskeli Hampurissa ja myöhemmin luultavasti myös jonkin aikaa Ranskassa ja Italiassa. Hän oli hyvin tuottelias: hän lienee maalannut kaikkiaan lähes tuhatkunta taulua, pääasiallisesti laatukuvia, kuten markkina- ja metsästyskohtauksia, ratsuväkitaisteluita, piirityksiä. Maisemalla on hänen maalauksissaan enimmäkseen toisarvoinen asema, se on vain henkilö- ja eläinkuvien taustana. Silti sekin on ansiokkaasti ja huolellisesti käsitelty. Erityisesti oli Wouwerman mieltynyt hevosiin: melkein jokaisessa hänen taulussaan on keskuksena komea kimo tai raudikko. Henkilökuvissa huomaa varsinkin Frans Halsin vaikutusta: ne on maalattu ehyttä kokonaisvaikutusta silmällä pitäen.

Wouwermanin varhaisemmat, pienikokoiset laatumaalaukset ovat taiteellisesti mielenkiintoisempia ja arvokkaampia kuin myöhemmät, suuret taistelukuvat, ja niissä maisemalla on keskeisempi asema ja väritys on raikasta ja luonnonomaista. Keskikauden teoksissa miedontaa ja yhdistää voimakkaita paikallisvärejä hieno kulta- tai hopeatuntu.

Wouwermanin teokset ovat olleet taiteentuntijoiden keskuudessa suosittuja ja niistä on maksettu korkeitakin hintoja. Niitä on runsaasti julkisissa kokoelmissa.

* Sotilaita leirissä.Sotilaita leirissä.
* Talvimaisema.Talvimaisema.

Lähteet
-------

1. 1 2 3  Wouwerman, Philips, Tietosanakirja. Osa 10, palsta 1525. Tietosanakirja-osakeyhtiö 1922

Aiheesta muualla
----------------

* Kuvia tai muita tiedostoja aiheesta **Philips Wouwerman** Wikimedia Commonsissa
Buuaavaa yleisöä urheilutapahtumassa
**Buuaus** (myös **buuaaminen,** engl. *booing*) on yleisö- ja urheilutapahtumissa esiintyvä tapa, jolla yleisö tuo ilmi kokemansa vastenmielisyyden, inhon tai vihan tunteen näkemäänsä esitystä, esiintyjää tai urheilijaa kohtaan. Buuaus toteutetaan huutamalla yhteen ääneen sanatonta "buu"-huutoa. Buuaukseen voidaan myös liittää muita eleitä, joilla kielteistä sanomaa pyritään korostamaan. Perinteinen tapa tehostaa buuausta on esimerkiksi peukalon alas päin pitäminen.

Buuausta pidetään usein huonotapaisena ja epäkunnioittavana käytöksenä. Buuaus saattaa nostattaa kohteessaan voimakkaan kielteisiä tunteita, ja aiheetonta buuausta saatetaankin pitää suorastaan häpellisenä ja mauttomana toimintana.

Buuaus urheilussa
-----------------

Buuaus urheilutapahtumissa on verrattain yleistä. Buuauksella voidaan tuoda esimerkiksi ilmi inhoa tiettyä urheilijaa kohtaan tai joukkuelajeissa laajemmin koko joukkuetta kohtaan, mikäli pelaavien joukkueiden kannattajien välillä on voimakasta vastakkainasettelua. Buuaus voi myös liittyä pelitilanteisiin. Esimerkiksi jalkapallossa punaisen kortin myötä kentältä postuvalle pelaajalle saatetaan buuata.

Buuaus mielipiteenilmauksena
----------------------------

Buuauksella voidaan tuoda ilmi myös poliittisia mielipiteitä. Esimerkiksi jalkapallon maailmanmestaruuskisoissa Qatarissa 2022 Iranin jalkapallomaajoukkueen kannattajien buuaus maansa kansallishymnin yhteydessä aiheutti laajaa mediahuomiota. Buuaus ajoittui yhteen Iranissa esiintyvien laajojen protestien kanssa, mikä teki buuauksen poliittisesta viestistä tavallsitakin voimakkaamman. Kansallishymnien lisäksi myös tiettyjen muiden merkityksellisten eleiden buuaus, kuten Black Lives Matter -liikkeen myötä aloitettujen polvistumisten buuaus, saattaa toimia poliittisena viestinä ja herättää myös vahvoja kielteisiä tunteita.

Lähteet
-------

1. 1 2  Boo. Meaning in football (soccer). Definition. Wiki. Terms *alvin-almazov.com*. Viitattu 4.5.2023.
2. ↑  Marko Lempinen, Rio de Janeiro: Mautonta käytöstä Rion olympiastadionilla – yleisön buuaus sai hopeamitalistin itkemään *Ilta-Sanomat*.  17.8.2016. Viitattu 4.5.2023.
3. ↑  Eurosportin sivut *www.eurosport.com*. Viitattu 4.5.2023.
4. ↑  Millwall fans boo as players take the knee in support of Black Lives Matter movement *Sky News*. Viitattu 4.5.2023. (englanniksi)
**Balineesi** on siamilaisen pitkäkarvainen muoto. Sen ulkomuoto on peräisin siamilaisilta sukulaisilta: solakat linjat, siamilaisen naamiointi, sama kiilamainen pää ja safiirisilmät. Se on kuin siamilaisen ja persialaisen risteytys, mutta sen turkki on lyhyempää kuin persialaisilla ja kaulurikin puuttuu. Nimensä se on saanut balilaiselta tanssijalta, koska kissan astellessa häntä pystyssä, hännänpää heilahtelee puolelta toiselle.

Historia
--------

Ensimmäinen balineesi oli epäilemättä pitkäkarvageeniä kantava siamilainen. Ensimmäiset pitkäkarvaiset siamilaiset rekisteröitiin 1928. Itämaisesta pitkäkarvasta innostuttiin ja rotua alettiin kasvattaa. Rotu alkoi yleistyä Amerikassa 1950-luvulla, jolloin sitä alettiin jalostaa. 1970-luvulla CFA (amerikkalainen Cat Fanciers Association) hyväksyi sen viralliseksi roduksi. Suomeen ensimmäinen balineesi tuli Ruotsista 1980-luvulla. Suomessa BaJaVa ry edustaa balineesien, itämaisten pitkäkarvojen ja seychellien pitkäkarvojen kasvatus- ja harrastustoimintaa.

Rakenne
-------

* Vartalo on keskikokoinen ja hoikahko, mutta kuitenkin melko lihaksikas.
* Häntä on pitkä, ohut ja teräväkärkinen. Hännän karvojen tulisi levitä sulkamaisesti.
* Jalat ovat pitkät ja hoikat.
* Tassut ovat pienet, soikeanmuotoiset ja kauniin sirot.
* Pää on pitkä ja suippenva, hieman kiilamainen. Nenä on pitkä ja suora.
* Silmät ovat keskikokoiset,mantelinmuotoiset ja katsovat kieroon. Väri kirkas sininen, mieluiten safiirinsininen.
* Korvat ovat suuret ( ei nyt niin suuret), teräväkärkiset, ja tyvestä leveät.

Luonne
------

Balineesin kerrotaan olevan hiljaisempi ja rauhallisempi kuin siamilainen. Tyypillistä itämaisille roduille on silti rodusta riippumatta puheliaisuus. Balineesi on vilkas ja leikkisä, mutta myös rauhallinen, tasapainonen ja sylissä viihtyvä. Se on ihanteellinen koko perheen lemmikki.

Värimuunnokset
--------------

Balineesilla on siamilaisen tapaan naamioväritys. Värejä on useita ja yleisimpiä niistä ovat ruskea-, sini-, suklaa-, lila-, puna- ja creme-naamio. Myös erilaisia tabby- ja kilpikonnakuvioita esiintyy sekä kokovalkoista turkkia.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Balineesi**.
* David Taylor: *Kissojen maailma*, WSOY 1999.

### Viitteet

1. ↑  KissaWiki: Balineesi *kissawiki.whiskas.fi*.  Arkistoitu 16.3.2016. Viitattu 28.1.2015.
2. ↑  Millainen on itämainen kissa? *incat.fi*.
3. ↑  BaJaVa ry *bajava.net*.
4. ↑  Millainen on itämainen kissa? Incat ry. Viitattu 28.1.2015.
5. ↑  Balineesin rotuesittely BaJaVa ry.  Arkistoitu 13.3.2016.
6. ↑  Balineesin rotuesittely BaJaVa ry.  Arkistoitu 5.2.2015.
Pelaajayhdistyksen logo
**Suomen Jääkiekkoilijat ry (SJRY)** eli **Pelaajayhdistys** on vuonna 1973 perustettu jääkiekkoilijoiden etujärjestö. Yhdistyksen tavoitteena on edistää ja valvoa pelaajien asemaa työntekijöinä huolehtimalla pelaajien kollektiivisesta edunvalvonnasta sekä muun muassa vakuutus- ja sosiaaliturvan sekä jääkiekon ulkopuolisten koulutusmahdollisuuksien parantamisesta. Se auttaa ja kehittää pelaajia sekä edistää kiekkokulttuuria.

Pelaajayhdistys huolehtii myös pelaajien uran jälkeiseen aikaan valmistautumisessa, sillä pelaajien urat ovat työuriksi lyhyitä, ja ne osuvat sellaiseen elämänvaiheeseen, jolloin muut nuoret kouluttautuvat ammatteihin. Pelaajayhdistys tekee töitä myös pelaajien turvallisuuden eteen. Pelaajayhdistyksen tavoite on on saada ammattiurheilijoille lainsäädännöllisesti samat oikeudet kuin muissakin ammateissa työskenteleville.

Pelaajat saavat yhdistykseltä asiantuntijapalveluita, etuja sekä suojaa konfliktitilanteissa.

SJRY on myös Suomen Huippu-urheilijoiden unionin ja siten myös Suomen Ammattiliittojen Keskusjärjestö SAK:n jäsen.

SJRY:n puheenjohtajana toimii Teemu Ramstedt ja varapuheenjohtajina Henrik Forsberg sekä Frans Tuohimaa. Yhdistyksen toiminnanjohtaja on Risto Kauppinen.

Rahasto
-------

Suomen Jääkiekkoilijat ry:n puitteissa toimii vuonna 1982 perustettu Jääkiekkoilijoiden Koulutus- ja Ammatinedistämissäätiö. Säätiön tarkoituksena on edistää ja tukea nykyisten ja entisten jääkiekkoilijoiden koulutusta sekä sopeutumista urheilu-uran jälkeiseen elämään. Tarkoituksensa toteuttamiseksi säätiö voi myöntää avustuksia ja apurahoja. Säätiön hallituksen puheenjohtaja vuosina 2021–2022 on Sinuhe Wallinheimo

Lähteet
-------

1. ↑  Etusivu *sjry.fi*.  22.4.2020. Viitattu 1.12.2021.
2. 1 2 3  Tarinamme *sjry.fi*.  6.5.2020. Viitattu 1.12.2021.
3. ↑  Jäsenliitot *SAK*.  4.7.2017. Viitattu 1.12.2021.
4. ↑  Hallitus *sjry.fi*.  6.5.2020. Viitattu 1.12.2021.
5. ↑  Yhteystiedot *sjry.fi*.  22.4.2020. Viitattu 1.12.2021.
6. ↑  Säätiö *sjry.fi*.  22.4.2020. Viitattu 1.12.2021.
S P Crater -niminen tuhkakartio Arizonassa.
**Tuffikeila** tai **tuhkakartio** on tulivuorityyppi. Se koostuu irtonaisesta purkauksessa ilmaan lentäneestä aineesta. Koostumukseltaan tuhkakartiot ovat yleensä basalttisia. Kun kaasupitoinen basalttinen magma purkautuu kraatterista, se jäähtyy ja rikkoutuu purkauksen aikana muodostaen monimuotosia kappaleita. Tuhkakartion muodostumista seuraa usein rauhallisempi laavapurkausvaihe, kun kaasujen pitoisuus magmassa laskee räjähdyspurkausvaiheen jälkeen. Tuhkakartiot ovat harvoin muutamaa sataa metriä korkeampia. Esimerkiksi Eldfell on tuhkakartio Islannissa. Se muodostui noin puoli vuotta kestäneen purkauksen aikana vuonna 1973.

Lähteet
-------

1. ↑  Kähkönen, Yrjö & Lehtinen, Martti: "Geologian peruskäsitteitä". Teoksessa: Martti Lehtinen, Pekka Nurmi jaTapani Rämö (toim.): *Suomen kallioperä: 3000 vuosimiljoonaa*, s. 43. Helsinki: Suomen Geologinen Seura, 1998. ISBN 952-90-9260-1. Teoksen verkkoversio (PDF) (viitattu 6.1.2021).
2. ↑  Vulkanologiaa Oulun yliopisto.  Arkistoitu 2.11.2013. Viitattu 6.1.2021.
3. ↑  Basics--Volcanoes *commons.wvc.edu*. Viitattu 22.5.2017.
4. 1 2  Volcanoes: Principal Types of Volcanoes *pubs.usgs.gov*. Viitattu 22.5.2017.

Aiheesta muualla
----------------

* Kuvia tai muita tiedostoja aiheesta **Tuffikeila** Wikimedia Commonsissa